Yango

"Yango Group" – taksi sifarişi xidməti, ictimai nəqliyyat haqqında məlumatlandırma, çatdırılma, ərzaq çatdırılması, elektron market, xəritələr, əyləncə xidmətləri və süni intellekt səs assistenti də daxil olmaqla müxtəlif xidmətlər təklif edən texnoloji xidmətlər ekosistemidir.

"Yango" 2018-ci ildə taksi sifarişi xidməti platforması kimi yaradılıb. Platformanın xidmət göstərdiyi ilk ölkələr Finlandiya və Kot-d'İvuar olub. 2024-cü ilə olan məlumata görə, "Yango" Avropa, Afrika, Yaxın Şərq, Cənubi Asiya və Cənubi Amerikada 25-dən çox ölkədə fəaliyyət göstərir. Azərbaycanda şirkət "Yango Ride", "Yango Delivery", "Market", "Yemek", "Yango Transport" və "Yango Tech" daxil olmaqla müxtəlif xidmətlər təklif edir.

 Tarixi 
"Yango" ilk olaraq "Yandex Taxi" komandası tərəfindən yaradılan və Rusiyanın İT konqlomeratı olan "Yandex LLC" nin Niderlandda qeydiyyatdan keçmiş holdinq şirkəti olan "Yandex N. V."nin törəmə şirkəti "Ridetech International B. V." tərəfindən idarə olunan brend kimi fəaliyyətə başlamışdı. 2022-ci ildən etibarən "Yango" baş ofisi Dubayda yerləşən Birləşmiş Ərəb Əmirliklərinin "RideTechnology Global FZ-LLC" şirkəti tərəfindən müstəqil şəkildə idarə olunur.

"Yango Group" Azərbaycanda 2022-ci ildə, baş ofisi Dubayda yerləşən Birləşmiş Ərəb Əmirliklərinin "RideTechnology Global FZ-LLC" şirkəti vasitəsilə fəaliyyətə başlayıb. Servis ilk olaraq Bakıda istifadəyə verilib.

2023-cü ilin avqust ayında "Yango" taksi sifarişi xidməti Azərbaycanda sürətə və sürücülük tərzinə nəzarət funksiyalarını təqdim edib. Bu funksiya nəqliyyat vasitəsinin sürətini və kəskin manevrlərini real zaman rejimində izləməyə imkan verir. Bu yenilik 2024-cü ilin fevral ayınadək sürət həddini aşan və kəskin manevrlər edən sürücülərin sayının 1,5 dəfə azaltmağa imkan verib.

2024-cü ilin əvvəlində "Yango" Azərbaycanda öz tətbiqinin supertətbiqə çevrilmə prosesinin bir hissəsi olaraq onu "Naviqator" və "İctimai Nəqliyyat" əlavələri ilə genişləndirib. Bu əlavələr istifadəçilərə mövcud taksi sifarişi xidmətləri ilə yanaşı ictimai nəqliyyat marşrutları ilə bağlı ətraflı məlumatlara çıxış əldə etməyə imkan verir.

2024-cü ilin may ayında e-ticarət üçün nəzərdə tutulmuş B2B proqram təminatı həlli olan "Yango Tech" Azərbaycanda yerli çatdırılma platforması olan "Gap Go" ilə ilk tərəfdaşlığına start verib.

2024-cü ilin sentyabr ayında "Yango" Bakıda ərzaq çatdırılması üzrə "Yango Market", həmçinin restoran yeməklərinin çatdırılması üzrə "Yemək" xidmətlərini istifadəyə verib.

 İstinadlar 

Kateqoriya:Yandex